Source: https://revista22.ro/actualitate-interna/comisia-veneia-deciziile-ccr-trebuie-s-fie-conforme-cu-constituia-i-pot-fi-criticate
Timestamp: 2018-11-18 08:57:51+00:00

Document:
Comisia Veneția: deciziile CCR trebuie să fie conforme cu Constituția și pot fi criticate | Revista 22
Comisia Veneția: deciziile CCR trebuie să fie conforme cu Constituția și pot fi criticate
Pe de altă parte, din răspunsul dat de șeful Comisiei Veneția lui Valer Dorneanu s-a mai devoalat o minciună: și anume că sesizarea Comisiei s-ar fi făcut de către CCR, cu unanimitatea votului judecătorilor. Adică exact minciuna devoalată de judecătorul Livia Stanciu la momentul respectiv. Când, de fapt, scrisoarea a fost făcută de șeful CCR, Valer Dorneanu, fostul deputat PSD Valer Dorneanu.
Răspunsul dar de președintele Comisiei Veneția lui Valer Dorneanu:
Stimate domnule președinte Dorneanu,
Aș dori să vă reamintesc că, într-un stat democratic, guvernat de statul de drept, criticarea deciziilor curții constituționale este permisă.
Libertatea de exprimare este o valoare fundamentală într-un stat democratic, dar deținătorii funcțiilor publice trebuie să se abțină în criticile lor. Criticile nerespectuoase și apelurile publice la neexecutarea deciziilor Curții sunt inadmisibile.
Deciziile curților constituționale sunt definitive și obligatorii și trebuie să fie implementate. Această poziție important a Curților Constituționale vine, de asemenea, cu o înaltă responsabilitate a Curților de a adopta decizii care să fie în conformitate cu Constituția și cu principiile sale.
Prin scrisoarea din 20 iunie 2018, m-ați informat, de asemenea, despre o discuție dintre dl judecător Lăzăroiu și consilierul prezidențial al Președintelui României pe marginea mandatului judecătorului Lăzăroiu. Am înțeles că respectivul consilier prezidențial și-a dat demisia din această poziție, între timp.
CCR a anunţat, la începutul lunii iunie, că a hotărât, cu unanimitate de votul să sesizeze secretarul general al Consiliului Europei, Comisia de la Veneţia şi preşedintele Conferinţei Curţilor Constituţionale Europene în legătură cu „atacurile virulente” ce ar fi fost declanşate împotriva Curţii, prin care unii reprezentanţi ai unor autorităţi publice, precum şi ai unor partide parlamentare ar fi discreditat şi delegitimat autoritatea instituţiei.
Plenul Curţii Constituţionale a considerat că „aceste acţiuni sunt de natură să pună în pericol democraţia, statul de drept şi funcţionarea justiţiei constituţionale”, se spune în scrisoarea adresată de fapt de Valer Dorneanu Comisiei Veneția. Din răspunsul șefului Comisiei reiese clar că scrisoarea i-a fost de fapt adresată de Dorneanu.
Ulterior, s-a aflat, prin reacția judecătorului Livia Stanciu, că nu a existat nicio unanimitate și că scrisoarea dezbătută de judecători era net diferită de cea trimisă Comisiei Veneția.
Preşedintele Klaus Iohannis a solicitat, pe 3 mai, un punct de vedere Comisiei de la Veneţia cu privire la cele trei legi adoptate de Parlament vizând Statutul judecătorilor şi procurorilor, organizarea judiciară, respectiv organizarea şi funcţionarea Consiliului Superior al Magistraturii.
Livia Stanciu: sesizarea trimisă Comisiei de la Veneția diferă de ceea ce s-a discutat la CCR
"Nu am semnat aceste adrese, având în vedere că ele au un conținut diferit față de ce s-a discutat în ședinta Curtii din 5 iunie", a spus Livia Stanciu pentru Ziare.com
CCR anunța în urmă cu o zi că a sesizat secretarul general al Consiliului Europei, Comisia Europeană pentru Democrație prin Drept (Comisia de la Veneția) și pe președintele Conferinței Curților Constituționale Europene în legătură cu atacurile virulente la care e supusă și că decizia sesizării a fost luată în unanimitate.
ccr valer dorneanu comisie Venetia Gianni Buquicchio raspuns plangere dorneanu

References: CCR 
 CCR 

CCR 
 CCR

CCR 

ccr